絕種

絕種，喺生物學同生態學上，即係呢個品種淨返最後嗰隻都死埋。簡單啲嚟講，即係呢個品種全部死晒。連人養嘅都冇剩，唔再存在。

但係因為一個物種 / 品種嘅生活範圍好大，幾時話呢隻物種絕種係好難，好似 Takahē 呢隻嘢，唔見咗一輪又出現返。物種響一種特別環境裏面演化、適應，環境變咗，絕種喇。一般一個物種出現大約一千萬年就絕種架喇 ，啲所謂「活化石」係就由佢出現到，到今時今日都無絕種、死唔去嘅物種；好似鱷魚、龜咁，每一千種只得一種係咁好彩。

喺人類未出現之前，絕種嘅速度係平穩嘅，大絶種事件好少有嘅，呢隻絕種喺化石記錄度總共搵倒六大次。十萬年前絕種嘅速度係前所未有加快。有專家估計，而家一半嘅物種到咗2100年會絕種。

IUCN red list 
絕種：EX，係響 IUCN red list 修定嘅生物「瀕危指標」之中最差嘅情況。

絕種嘅原因 
一個物種絕種有好多原因，簡單講有呢幾樣：
 基因嘅原因，同品種「人口」數目：好似基因樽頸效應、founder effect；
 生境變差；
 俾人食、競爭、病；
 一齊絶種

生態學